CELEX: 32007D0022
Language: lt
Date: 1166745600000
Title: 2006 m. gruodžio 22 d. Komisijos sprendimas, iš dalies keičiantis Sprendimą 2006/875/EB, patvirtinantį 2007 metams valstybių narių pateiktas gyvūnų ligų ir tam tikrų USE likvidavimo ir stebėsenos bei zoonozių prevencijos programas (pranešta dokumentu Nr. C(2006) 6971)

12.1.2007   
            
            
               LT
            
            
               Europos Sąjungos oficialusis leidinys
            
            
               L 7/46
            
         
      KOMISIJOS SPRENDIMAS
   
   2006 m. gruodžio 22 d.
   iš dalies keičiantis Sprendimą 2006/875/EB, patvirtinantį 2007 metams valstybių narių pateiktas gyvūnų ligų ir tam tikrų USE likvidavimo ir stebėsenos bei zoonozių prevencijos programas
   (pranešta dokumentu Nr. C(2006) 6971)
   (2007/22/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 24 straipsnio 6 dalį bei 29 ir 32 straipsnius,
   kadangi:
   
               (1)
            
            
               Sprendimu 2006/875/EB, patvirtinančiu 2007 metams valstybių narių pateiktas gyvūnų ligų ir tam tikrų USE likvidavimo ir stebėsenos bei zoonozių prevencijos programas (2), Komisija patvirtino valstybių narių pateiktas programas, kurios išvardytos programų sąraše, patvirtintame Komisijos sprendimu 2006/687/EB (3).
            
         
               (2)
            
            
               Siekiant administracinio veiksmingumo, visos išlaidos, kurias Bendrijos prašoma iš dalies finansuoti, turi būti nurodytos eurais. Remiantis 2005 m. birželio 21 d. Tarybos reglamentu (EB) Nr. 1290/2005 dėl bendrosios žemės ūkio politikos finansavimo (4), kita valiuta nei euras nurodytų išlaidų keitimo kursas turi būti Europos centrinio banko paskutinis nustatytas kursas iki to mėnesio, kurį atitinkama valstybė narė pateikė prašymą, pirmos dienos.
            
         
               (3)
            
            
               Todėl Sprendimą 2006/875/EB reikėtų atitinkamai iš dalies pakeisti.
            
         
               (4)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2006/875/EB 17 ir 18 straipsniai pakeičiami taip:
   
      „17 straipsnis
      Į valstybių narių pateiktas išlaidas, kurias Bendrijos prašoma iš dalies finansuoti ir kurios yra nurodytos eurais, neįtraukiamas pridėtinės vertės mokestis ir kiti mokesčiai.
      18 straipsnis
      Jei valstybių narių išlaidos yra nurodytos kita valiuta nei euras, atitinkama valstybė narė ją konvertuoja į eurus taikydama paskutinį keitimo kursą, kurį Europos centrinis bankas nustatė iki to mėnesio, kurį valstybė narė pateikė prašymą, pirmos dienos.“
   
   2 straipsnis
   Šis sprendimas taikomas nuo 2007 m. sausio 1 d.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. gruodžio 22 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 224, 1990 8 18, p. 19. Sprendimas su paskutiniais pakeitimais, padarytais Sprendimu 2006/53 (OL L 29, 2006 2 2, p. 37).
   
      (2)  OL L 337, 2006 12 5, p. 14.
   
      (3)  OL L 282, 2006 10 13, p. 52.
   
      (4)  OL L 209, 2005 8 11, p. 1. Reglamentas su pakeitimais, padarytais Reglamentu (EB) Nr. 320/2006 (OL L 58, 2006 2 28, p. 42).